P2.+Baze+de+date

=Despre baze de date Access= //O bază de date reprezintă un ansamblu de date, organizate coerent, structurate cu o redundanță minimă, accesibile cât mai multor utilizatori în același timp. Deci, o bază de date este un ansamblu de colecții de date cunoscute sub denumirea de tabelă (pentru bazele de date relationale) și obiect (pentru bazele de date orientate obiect).// O bază de date reprezintă o colecţie de informaţii care se referă la un anumit subiect sau scop, cum ar fi urmărirea comenzilor către clienţi sau menţinerea unei colecţii muzicale. De exemplu, să presupunem că numerele de telefon ale furnizorilor sunt memorate în locuri diferite: într-un dosar cu cărţi de credit conţinând numerele de telefon ale furnizorilor, în dosare cu informaţii despre produs într-un dulap cu dosare, şi într-o foaie de lucru conţinând informaţii despre comenzi. Dacă numărul de telefon al unui furnizor se modifică, va trebui să efectuaţi actualizarea informaţiei respective în toate cele trei locuri. Totuşi, într-o bază de date, informaţia respectivă va trebui actualizată doar într-un singur loc — numărul de telefon al furnizorului este actualizat automat oriunde va fi utilizat în baza de date.

Un **SGBD** (**S**istem de **G**estiune a **B**azelor de **D**ate) este un sistem software care gestionează toate procesele dintr-o bază de date şi care permite utilizatorului să interacţioneze cu aceasta. Este un sistem de programe care facilitează şi supervizează introducerea de informaţii în baza de date, actualizarea şi extragerea din bază, controlul şi autorizarea accesului la date.

Utilizând Microsoft Access, pot fi gestionate toate informaţiile dintr-un singur fişier al bazei de date. În cadrul fişierului, pot fi utilizate:
 * **Tabele** pentru memorarea datelor.
 * **Interogări** pentru găsirea şi preluarea numai a datelor dorite.
 * **Formulare** pentru vizualizarea, adăugarea, şi actualizarea datelor în tabele.
 * **Rapoarte** pentru analiza sau listarea datelor într-un anumit aspect.
 * **Pagini** de acces la date pentru vizualizarea, actualizarea, sau analiza datelor bazei de date din Internet sau un intranet.

Obiectele unei baze de date


În Microsoft Access o linie dintr-un tabel mai poartă denumirea de **înregistrare,** iar o coloană a unui tabel se mai numește **câmp sau atribut**.

- 1:1 - **legătura de tipul unu la unu** - când unei înregistrări dintr-o tabelă îi corespunde o singură înregistrare în cealaltă tabelă. Exemplu: legătura dintre o persoană și CNP-ul său. - 1:M - **legătura de tipul unu la mulți** - când unei înregistrări dintr-o tabelă îi corespund mai multe înregistrări în cealaltă tabelă. Exemplu: legătura dintre o clasă și un elev este de tipul unu la mulți deoarece într-o clasă sunt mai mulți elevi, dar un elev nu poate fi în mai multe clase simultan. - N:M - **legătura de tipul mulți la mulți** - când mai multor înregistrări dintr-o tabelă le corespund mai multe înregistrări în cealaltă tabelă. Exemplu: legătura dintre carte și librărie este de tipul mulți la mulți deoarece într-o librărie sunt mai multe cărți și o carte poate fi în mai multe librări.
 * O bază de date este formată din mai multe tabele cu diferite lagături între ele.** Tipurile de legături dintre două tabele pot fi următoarele:

Cheia primară
Puterea unui sistem relaţional al bazei de date cum este Microsoft Access provine din capacitatea de a găsi şi reuni rapid informaţii memorate în tabele separate utilizând interogări, formulare, şi rapoarte. //Pentru aceasta, fiecare tabel ar trebui să includă un câmp sau un set de câmpuri care să identifice în mod unic fiecare înregistrare memorată în tabel. Această informaţie se numeşte **cheia primară** a tabelului.// După desemnarea unei chei primare pentru un tabel, Access va preveni introducerea oricărei dublări sau valori **Null** în câmpurile cheii primare. Un câmp AutoNumerotare poate fi setat să introducă automat un număr secvenţial pe măsură ce fiecare înregistrare este adăugată tabelului. Desemnarea unui astfel de câmp ca o cheie primară pentru tabel este cel mai simplu mod de creare a cheii primare. Dacă nu stabiliţi o cheie primară înainte de salvarea unui tabel nou creat, Microsoft Access va cere permisiunea creării unei chei primare. Dacă sunteţi de acord, Microsoft Access va crea o cheie primară AutoNumerotare.
 * Cheia primară de tipul AutoNumerotare**